OpenLLM-France/wikimedia huggingface dataset:
# Adoxobotys

Adoxobotys és un gènere d'arnes de la família Crambidae.

## Taxonomia

* Adoxobotys cacidus Strand, 1907
* Adoxobotys cristobalis
* Adoxobotys discordalis (Dyar, 1914)

## Referències

* ↑ «GlobIZ search». [Consulta: 11 octubre 2011].
# Llei Orgànica de Protecció de la Seguretat Ciutadana

«Llei Orgànica de Protecció de la Seguretat Ciutadana» té aquests significats:
# Hans-Rudolf Stalder

Hans-Rudolf Stalder (Zúric, 9 de juliol de 1930 - 28 de juliol de 2017) fou un clarinetista i intèrpret de corno di bassetto. Va ser primer clarinet de l'orquestra de la Tonhalle de Zuric entre 1955 i 1986 i professor de la Schola Cantorum Basiliensis.
És considerat el fundador de l'escola suïssa de clarinet que combinava la tradició germànica amb el virtuosisme francès i l'expressivitat italiana. És un dels pioners de la interpretació musical amb clarinets històrics.
Es va formar al Conservatori de Zuric rebent classes d'Emil Fanghänel, Gustav Steinkamp i Louis Cahuzac.
Va dedicar-se intensament a l'estudi de la interpretació amb criteris històrics a partir dels tractats de Vanderhagen, Backofen i Lefèvre. El 1968, a Augsburg, va oferir la primera interpretació amb corno di bassetto d'un concert de Mozart.

## Referències

* ↑ Mueller, Matthias. «Hans Rudolf Stalder passed away last week» (en anglès). Deutschen Klarinetten-Gesellschaft, 03-08-2017. [Consulta: 1r novembre 2020].
* 1 2 «Grove Music Online» (en anglès). Universitat d'Oxford. [Consulta: 23 desembre 2020].
# Conrad de Gelnhausen

Conrad de Gelnhausen (Gelnhausen, c.1320/25 - Heidelberg, 13 d'abril de 1390) fou un teòleg i canonista alemany, i un dels primers teòrics del conciliarisme a finals del segle xiv.
No es disposa de gaire informació sobre la seva vida. Fins als vint anys, aproximadament, havia voltat per diversos llocs d'Alemanya, si més no pel que es pot deduir de les seves prebendes. Va estudiar a la Sorbona, d'on en va sortir batxiller el 1344, després a la Universitat de Bolonya (1369) i altre cop a la de París, on es va doctorar en teologia el 1381.
El 1359 era canonge de Magúncia, i el 1380 tenia un càrrec a la catedral.
Va participar en els debats per trobar una via de sortida al cisma d'Occident de 1378 amb els seus escrits, on feia una crida a la celebració d'un concili general. Aquesta idea va ser represa per altres teòlegs, com ara Enric de Langenstein.

## Obres

* Epistola brevis (1379)
* Epistola concordiae (1380)

## Referències

* Robert Norman Swanson, Universities, Academics, and the Great Schism, Cambridge University Press, Cambridge, 1979, pàg. 59-68
* Lexikon für Theologie und Kirche, vol. 2, Breiburg im Breisgau, 1934, pàg. 143.
* Roland Böhm, Konrad von Gelnhausen, in Biographisch-Bibliographisches Kirchenlexikon, vol. 4, Herzberg, 1992, pàg. 387-388
# Línia evolutiva de Sneasel

Aquesta línia evolutiva de Pokémon inclou Sneasel i Weavile.

## Sneasel

Sneasel és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus sinistre i tipus gel. Evoluciona a Weavile.
Segons GamesRadar+, el disseny d'aquest Pokémon es basa en el kamaitachi del folklore japonès.

## Weavile

Weavile és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus sinistre i tipus gel. Evoluciona de Sneasel.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Sullivan, L. «17 Pokemon based on real-world mythology» (en anglès). GamesRadar+, 4 febrer 2014. [Consulta: 9 setembre 2021].

## Enllaços externs

* Web oficial de Pokémon
* Sneasel a Bulbapedia (anglès)
* Weavile a Bulbapedia (anglès)
Espècies de Pokémon :
# Olimpíada d'escacs de 2016

L'Olimpíada d'escacs de 2016 fou la 42a edició oficial de les Olimpíades d'escacs, un torneig organitzat per la Federació Internacional d'Escacs. Tingué lloc a Bakú, Azerbaitjan entre l'1 i el 14 de setembre del 2016. Hi havia dues altres ciutats que licitaven per ser l'amfitrió de l'esdeveniment: Albena a Bulgària i Tallinn a Estònia. Ambdues ciutats no varen fer presentacions abans de les votacions i per això no varen ser aprovades.
La delegació d'Armènia va declarar que seria impossible la participació dels jugadors d'escacs armenis. Malgrat una protesta de tres guanyadors de les Olimpíades, a causa de la manca d'altres candidats per dur a terme la competició el 2016, va ser acceptada la candidatura de Bakú.

## Referències

* ↑ «Chess Olympiad 2016 in Baku». Chessdom, 08-09-2012. Arxivat de l'original el 2014-07-05. [Consulta: 24 gener 2014].
* ↑ «Calendari de la FIDE 2016». fide.com. [Consulta: 28 abril 2016].
* ↑ Atarov, Evgeny. «Baku to host the 2016 Olympiad». Whychess.com, 01-09-2012. Arxivat de l'original el 3 de març 2016. [Consulta: 17 agost 2014].

## Enllaços externs

* Olimpíada d'escacs de 2016 - Lloc web oficial
# Pierre Dugua de Mons

Pierre Dugua de Mons, a vegades Du Gua de Monts (Castell de Mons, Royan, Charente Marítim, ca. 1560 - Fléac-sur-Seugne, Charente Marítim, 1628) va ser un comerciant, colonitzador i explorador francès, que junt a Pierre de Chauvin de Tonnetuit va establir el 1599, al fort Tadoussac, el primer assentament francès permanent a Amèrica del Nord, a Nova França.

## Bibliografia

* Giro, "Pierre Dugua de Mons" història de dibuixos animats (1999)
* Guy Binot, Pierre Dugua de Mons, gentihomme royannais, premier colonisateur du Canada, lieutenant général de la nouvelle-France de 1603 à 1612; Ed. Bonne anse, Royan, 2004, 267 pàgines
* Jean Glénisson, La France d'Amérique; Imprimerie nationale, París, 1994.
* Jean-Yves Grenon, Pierre Dugua de Mons, et les fondations de L'île Sainte-Croix, Port-Royal et Québec (1604-1612); Société historique de Québec, 2005, 40 p.
* Jean Liebel, Pierre Dugua, sieur de Mons, Le Croît vif, 1999.
* Eric Thierry, La France de Henri IV en Amérique du Nord. De la création de l'Acadie à la fondation de Québec; Ed. Honoré Champion, París, 2008, 502 p.
* Samuel de Champlain, Les Fondations de l'Acadie et de Québec. 1604-1611, text en francès modern, establert, anotat i presentat per Eric Thierry, Québec, Septentrion, 2008.

## Enllaços externs

* (francès) Georges MacBeath, Pierre Dugua de Mons; al Dictionnaire biographique du Canada
* (francès) Éric Thierry, Henri IV, Dugua de Mons et l'Acadie: le tournant du 8 novembre 1603 Arxivat 23 August 2011$^{[Datemismatch]}$ a Wayback Machine. a Espai web del comitè Dugua de Mons de Royan Arxivat 2011-08-23 a Wayback Machine.
* (francès) John G. Reid, Pierre Du Gua de Monts, a l'Encyclopédie canadienne
* (francès) Web de l'oficina de turisme de Royan

## Referències

* ↑ Le 3 juillet 2007 : Dévoilement du buste de Pierre Dugua de Mons à Québec, als peus del «Mont du Gas» [sic] (el cim local, així anomenat per Champlain el 1608), a la «Terrasse Saint-Denis», désormais renommée «Terrasse Pierre-Dugua-De Mons» Arxivat 2011-07-06 a Wayback Machine.
* ↑ Du Gua de Monts, Pierre a Dictionary of Canadian Biography.
# Liubov Xóguina

Liubov Xóguina (en rus: Любовь Шогина) va ser una ciclista soviètica. Va guanyar una medalla de bronze Campionats del món en Persecució de 1960 per darrere de Beryl Burton i Marie-Thérèse Naessens.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a les-sports.info
# Hamburg (Nova Jersey)

Hamburg és una població dels Estats Units a l'estat de Nova Jersey. Segons el cens del 2000 tenia 3.105 habitants.

## Demografia

Segons el cens del 2000, Hamburg tenia 3.105 habitants, 1.173 habitatges, i 844 famílies. La densitat de població era de 1.033,5 habitants/km².
Dels 1.173 habitatges en un 37,3% hi vivien nens de menys de 18 anys, en un 57,7% hi vivien parelles casades, en un 10,5% dones solteres, i en un 28% no eren unitats familiars. En el 23,3% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,8% tenia menys de 18 anys, un 7,1% entre 18 i 24, un 35,2% entre 25 i 44, un 22,8% de 45 a 60 i un 8,1% 65 anys o més.
L'edat mediana era de 35 anys. Per cada 100 dones de 18 o més anys hi havia 90,9 homes.
La renda mediana per habitatge era de 58.246 $ i la renda mediana per família de 64.773 $. Els homes tenien una renda mediana de 45.729 $ mentre que les dones 28.482 $. La renda per capita de la població era de 24.651 $. Aproximadament el 3,1% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hamburg». American Fact Finder. Oficina del Cens dels Estats Units, 12-01-2010.
# Rei dels reis

Rei dels reis (persa: شاهَنشاه, xahanxà), fou un títol principalment persa originat durant la dinastia aquemènida. Va continuar amb els arsàcides i el sassànides; sota aquestos el príncep hereu es titulava Kuixan Xah, rei de Kuixan. Les reines eren les bambixnan bambixn (‘reines de les reines’).
Després dels sassànides, amb la conquesta àrab, el títol de rei dels reis va desaparèixer per un temps sent adoptat pel buwàyhida Àdud-ad-Dawla (949-983) i els seus successors, però desaparegué altre cop a la caiguda de la dinastia. El títol simple xa va passar a ser nom, que fou molt comú sota els seljúcides i per exemple «Màlik-Xah» és una combinació de la paraula «rei» en àrab i persa, per tant el seu nom era «Rei-Rei».
El títol de xahanxà fou readoptat par la dinastia Pahlavi. Reza I de l'Iran i Muhammad Reza Pahlevi el van portar fins a la proclamació de la república islàmica a l'Iran.

## Referències

* Enciclopèdia de l'Islam, IX, 196 i 197
# Línia evolutiva de Slakoth

Aquesta línia evolutiva de Pokémon inclou Slakoth, Vigoroth i Slaking.

## Slakoth

Slakoth és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona a Vigoroth.

## Vigoroth

Vigoroth és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal. Evoluciona de Slakoth i evoluciona a Slaking.
Aquesta línia evolutiva de Pokémon inclou Slakoth, Vigoroth i Slaking.

## Slaking

Slaking és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona de Vigoroth.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Slakoth a Bulbapedia (anglès)
* Vigoroth a Bulbapedia (anglès)
* Slaking a Bulbapedia (anglès)
Espècies de Pokémon :
# Olimpíada de l'Epir

* No s'ha de confondre amb Olímpia de l'Epir.
Olimpíada (grec antic: Ολυμπιάς, llatí: Olympias) va ser una princesa del Regne de l'Epir, filla del rei Pirros.
Es va casar amb el seu propi germà Alexandre II de l'Epir a la mort del qual l'any 242 aC va assumir la regència del regne en nom dels dos fills menors Pirros II i Ptolemeu de l'Epir i per reforçar-se contra els etolis va donar la seva filla Ftia en matrimoni a Demetri II de Macedònia. Aquesta aliança li va permetre continuar amb la regència fins que el seu fill Pirros va arribar a la majoria d'edat. La mort dels seus fills, primer Pirros i després Ptolemeu, li va causar la seva pròpia mort per pena. Aquesta és la versió de Justí. Però Ateneu de Nàucratis diu que va ser enverinada per Pirros II en revenja perquè havia fet matar una dama de Lèucada de nom Tigris a qui Pirros estimava.

## Referències

* ↑ 2.Olympias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 23
# Alexandre I de Grècia

Alexandre I de Grècia (Atenes 1893 - Atenes 1920) Rei de Grècia (1917-1920). Fill del rei Constantí I de Grècia i de la princesa Sofia de Prússia, germana del kàiser Guillem II d'Alemanya. Nasqué a Atenes l'1 d'agost de 1893 i morí a la capital grega l'any 1920 a causa de la mossegada d'un ximpanzé.
Durant la seva joventut participà en les dues guerres balcàniques. Accedí el tron l'any 1917 després de l'abdicació del rei Constantí I i la renúncia del seu germà gran el futur Jordi II de Grècia. Durant el seu breu regnat la característica més important fou la inestabilitat interna de la política grega i la precarietat amb què la monarquia se sostenia com a forma de govern a Grècia.
El 17 de novembre de 1919 Alexandre I es casà amb Aspassia Manos, amiga atenenca de la infància del rei. La polèmica fou immediata i la resta de la família reial, a l'exili, expressaren la seva oposició total a l'esmentat enllaç i a la jove esposa no se li reconegué cap títol reial ni el tractament d'altesa reial.
Alexandre I morí a Atenes l'any següent a causa d'una mossegada de ximpanzé al parc reial de Tatoi. Del seu enllaç en nasqué una filla pòstuma:
Alexandre I fou substituït al capdavant de la institució monàrquica novament pel seu pare el rei Constantí I de Grècia.

## Referències

* ↑ «Morts reials» (paper). Sàpiens. Sàpiens Publicacions [Barcelona], núm.135, 01-10-2013, p.16. ISSN: 1695-2014.
# Cadira d'Or

La Cadira d'Or és una cadira de braços, d'ebenisteria, propietat de la Diputació de València. És una peça d'ebenisteria elaborada per algun taller valencià abans de 1883, que és quan se'n té les primeres notícies. La talla de fusta està recoberta de pa d'or i té l'escut amb les quatre barres a la part de dalt del respatller.
El 1909 es va fer servir com a tron reial en la visita d'Alfons XIII a l'Exposició Regional de 1909 i des d'aleshores tornat a servir de tron en les visites dels reis a València i és el seient de la fallera major de València en l'acte de la seua proclamació.

## Referències

* 1 2 «La Diputació mostra la Cadira d'Or que va ocupar el rei Alfons XIII en l'Exposició Regional de 1909». Diputació de València, 07-10-2018. Arxivat de l'original el 2020-10-31. [Consulta: 28 agost 2020].
# Llengua saurashtra

La llengua Saurashtra és una llengua indoària parlada pel poble Saurashtra de Gujarat que va emigrar cap al sud de l'Índia; especialment la comunitat saurashtra es troba a Madurai al Tamil Nadu. A les estadístiques de l'Índia apareix com a Gujarati. Els parlants al cens de 2001 eren 185.420.
La llengua té la seva pròpia escriptura però en general és només una llengua parlada per manca de mestres i escoles i el parla un nombre reduït de gent, que alternativament fan servir l'escriptura llatina, la devanagari o la tàmil.

## Referències

* Saurashtra a Ethnologue (18è edició, 2015)
* Hammarström, Harald; Forkel, Robert; Haspelmath, Martin; Bank, Sebastian, eds. (2016). "Saurashtra". Glottolog 2.7. Jena: Max Planck Institute for the Science of Human History.
* "Census of India 2001: Abstract of speakers' strength of languages and mother tongues". Nova Delhi: The Registrar General & Census Commissioner.
# Ompok leiacanthus

Ompok leiacanthus és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 19 cm de llargària total.

## Distribució geogràfica

Es troba a Sumatra.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Tan, T.H.T. i P.K.L. Ng 1996. Catfishes of the Ompok leiacanthus (Bleeker, 1853) species group (Teleostei: Siluridae) from Southeast Asia, with description of a new species. Raffles Bull. Zool. 44(2):531-542.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Consolidació òssia

La consolidació òssia (o, senzillament, consolidació), o la curació de fractures, és un procés proliferatiu fisiològic en què el cos facilita la reparació d'una fractura.
Generalment, el tractament d'una fractura òssia consisteix en el fet que un metge redueix (empeny) els ossos desplaçats de nou al seu lloc mitjançant la reubicació amb anestèsic o sense, estabilitza la seva posició i després espera que es produeixi el procés de curació natural de l'os.
S'ha trobat que la ingesta adequada de nutrients afecta significativament la integritat de la reparació de la fractura. L'edat, el tipus d'os, la teràpia farmacològica i la patologia òssia preexistent són factors que afecten la curació. El paper de la cicatrització òssia és produir un os nou sense una cicatriu, tal com es veu en altres teixits, que seria una debilitat o deformitat estructural.
El procés de tota la regeneració de l'os pot dependre de l'angle de la fractura o de la separació entre els fragments trencats. Tot i que la formació òssia sol abastar tota la durada del procés de curació, en alguns casos, la medul·la òssia de la fractura s'ha curat dues setmanes o menys abans de la fase final de remodelació.
Tot i que la immobilització i la cirurgia poden facilitar la curació, una fractura finalment es cura mitjançant processos fisiològics. El procés de curació està determinat principalment pel periosti (la membrana del teixit connectiu que cobreix l'os). El periosti és una font de cèl·lules precursores que es desenvolupen en condroblasts i osteoblasts que són essencials per a la curació de l'os. Altres fonts de cèl·lules precursores són la medul·la òssia (quan està present), l'endosti, els petits vasos sanguinis i els fibroblasts.

## Referències

* ↑ Karpouzos, A.; Diamantis, E.; Farmaki, P.; Savvanis, S.; Troupis, T. «Nutritional Aspects of Bone Health and Fracture Healing». Journal of Osteoporosis, 2017, 2017, pàg. 1–10. DOI: 10.1155/2017/4218472. PMC: 5804294. PMID: 29464131.
* ↑ Gomez-Barrena E, Rosset P, Lozano D, Stanovici J, Ermthaller C, Gerbhard F. Bone fracture healing: Cell therapy in delayed unions and nonunions. Bone. 2015;70:93–101.
* ↑ Ferretti C, Mattioli-Belmonte M. Periosteum derived stem cells for regenerative medicine proposals: Boosting current knowledge. World Journal of Stem Cells. 2014;6(3):266-277. doi:10.4252/wjsc.v6.i3.266.
# Zona Universitària

* Per a altres significats, vegeu «Zona Universitària (desambiguació)».
La Zona Universitària és un sector del districte de les Corts de Barcelona on es concentren diverses facultats i campus de diferents universitats de la ciutat de Barcelona. Està dividit entre els barris de Pedralbes i la Maternitat i Sant Ramon al voltant de l'avinguda Diagonal.
Campus de la Zona Universitària:
* Campus Nord (Universitat Politècnica de Catalunya)
* Campus Sud (Universitat Politècnica de Catalunya)
* Campus de la Diagonal Portal del Coneixement (Universitat de Barcelona)

## Referències

* ↑ «Pedralbes». Ajuntament de Barcelona. [Consulta: 7 novembre 2010].

## Enllaços externs

* Guia temàtica La Ciutat Universitària - Biblioteca Oriol Bohigas (Escola Tècnica Superior d'Arquitectura de Barcelona)

## Vegeu també

* Estació de Zona Universitària
* Estació de Zona Universitària (Trambaix)
# Alberto López Fernández

Alberto López Fernández, (nascut el 20 de maig de 1969 a Irun), és un exfutbolista professional i entrenador de futbol basc que va jugar de porter a la Reial Societat i el Reial Valladolid.
El 2014 va entrenar el Deportivo Alavés.

## Referències

* ↑ Agencia EFE. «El Deportivo Alavés destituye a Juan Carlos Mandiá» (en castellà). Marca, 24-03-2014.
# Planell de Fitero

El Planell de Fitero és una plana de muntanya del terme municipal de la Torre de Cabdella, en el seu terme primigeni, al Pallars Jussà.
Està situat al nord-oest del Fitero, a llevant del Pic de Filià, a la capçalera del barranc de Gatopelado. És al nord del poble d'Espui.

## Referències

* ↑ «Planell de Fitero». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Institut Cartogràfic de Catalunya
# Niño costero

El Niño costero és el fenomen actualment en curs que afecta a les nacions de Perú i l'Equador. Aquest fenomen es caracteritza per l'escalfament anòmal del mar focalitzat en les costes d'aquests països. Aquest escalfament produeix humitat que desencadena fortes pluges causant desbordaments, inundacions i al·luvions que afecten a diverses localitats. El fenomen va ser antecedit en el 2016 per una forta sequera que va afectar tots dos països.
El 31 de març del 2017, el Indeci va publicar un report mostrant els efectes del Niño costero fins a la data. Aquest mostra un total de 101 morts, 353 ferits, 19 desapareguts, 141 000 damnificats i gairebé un milió d'afectats a nivell nacional des de desembre del 2016. A Equador les pluges han causat la mort d'almenys 16 persones.

## Referències

* ↑ «El Niño Costero es un desafío para los científicos del Perú y del mundo». La República (Perú), 16-03-2017 [Consulta: 28 març 2017].
* ↑ «Por qué ocurre el Fenómeno El Niño Costero y sus consecuencias». RPP, 16-03-2017 [Consulta: 28 març 2017].
* ↑ «El temporal se extiende por Perú con deslizamientos e inundaciones». El País (España), 16-03-2017 [Consulta: 28 març 2017].
* ↑ «Cuenca atraviesa peor sequía en siete años». El Tiempo (Ecuador) [Consulta: 28 març 2017].
* ↑ «Sequía en Perú: ampliarán a 17 número de regiones en emergencia». El Comercio (Perú) [Consulta: 28 març 2017].
* ↑ «Gráfica: Las cifras que van dejando las lluvias en Perú». RPP Noticias, 30-03-2017 [Consulta: 1 abril 2017].
* ↑ «El océano Pacífico estará caliente hasta abril del 2017». El Comercio [Consulta: 28 març 2017].